250 GODTHAAB DISTRIKT 
Bopladsen Ikarissat. 
Ikårissat (9: Stedet, hvor man sætter over) ligger ca. 7 km Syd for Godt- 
haab paa den nordlige Pynt af Øen af samme Navn umiddelbart Syd for Hunde- 
øen. Øen er jævn med Smaasøer og flade Kyster, hvorfor den egner sig ret vel 
til det Revestutteri, der forsøgsvis er anlagt her. 
Stedet har følgende Bygninger: 
Et Hus af Bindingsværk med Bræder og højt Tag, 2 Værelser og Køkken. 
Beboes af den danske Bestyrer af Stutteriet. 
1 dansk-grønlandsk Hus til de i Stutteriets Tjeneste ansatte to Grønlændere 
med deres Familie. 
Befolkningen udgjorde i 1918, foruden Stutteribestyreren: 10 Indfødte. - 
De to voksne Grønlændere, der forrettede Tjeneste ved Stutteriet, faar Løn som 
almindelig Lejede. De er Lederen behjælpelig med Udførelsen af alle forefaldende 
Arbejder ved Stedet, Rejser, Indsamling af Føde til Dyrene og disses Pasning. 
For ikke at forstyrre Rævene, er det forbudt Grønlændere åndetsteds fra at 
bosætte sig paa Ikårissat og de nærmeste Øer eller at besøge Stedet uden i lovligt 
Ærinde. 
Bopladsen Sårdlok. 
Sårdlok (о: det flade) ligger paa Nordlandet tværs overfor Kårusuk Løbet 
ca. 23 km fra Godthaab, i Bunden af en lille mod Øst aaben Bugt, med en Del 
Smaaøer umiddelbart foran Stedet, hvis Huse er opførte ved Foden af en lille, 
græsrig Skraaning. En bred, ganske jævn og øde Slette med Moræneaflejringer 
bag Husene fører 1 Retning af Kanisut langs med Kysten, men skilt fra denne 
ved ganske lave, helt afrundede Smaahumpler. Indenfor Bopladsen er Landet lidt 
højere med stejlt Fald mod Sårdlok Bugten. En lille Bæk med godt Drikkevand - 
udmunder umiddelbart Nord for Husene. : 
Sårdlok er baade i gejstlig og verdslig Henseende underlagt Godthaab. 
Det er en gammel Boplads, der omtales som beboet allerede paa Hans Egedes 
Tid. Fangstforholdene er dog ofte vanskelige om Vinteren paa Grund af Tynd- 
isen, der hyppigt lægger sig langs Kysten, men ved Kanisut er der altid rigeligt 
med Ulke, saa at Befolkningen aldrig lider egentlig Nød. 
Ved Stedet findes 4 Huse, nemlig: 
Type III: 3 grønlandske Huse, alle forsynet med Ovn eller Komfur. I et 
af disse findes Skillerum paa Briksen, hvilket er mindre almindeligt end i de nord- 
ligere Distrikter. Type IV: 1 Hus med Ovn. | 
Byggemateriale, særlig Tørv, findes forskellige Steder i Nærheden, og 
Brændsel faas fra Skraaningen af de Randfjælde, der skiller Godthaab Fjorden 
fra det store Søplateau paa Nordlandet. 
Befolkningen. Stedet havde i 1918 34 Indvaanere, deraf 9 Fangere, alle 
forsynet med Kajak. En Fangerkateket (uuddannet) leder Børneundervisningen. 
Fangstudbyttet var i 1917: 38 Hvidfisk, 10 Niser, 18 store og 25 smaa. Sæler, 
21 Ræve samt 146 Rensdyr. 
